**UPUTSTVO**

**ZA PISANJE IZVJEŠTAJA KOMISIJE ZA OCJENU USLOVA KANDIDATA I PODOBNOSTI TEME DOKTORSKE DISERTACIJE**

VIJEĆU UNIVERZITETA U SARAJEVU

MEDICINSKOG FAKULTETA

PREAMBULA

U preambuli se pozvati na odgovarajuće članove Pravila studiranja za treći ciklus studija i Statuta Univerziteta u Sarajevu, te navesti kojom odlukom Senata i od kojeg datuma jeimenovana Komisija za ocjenu uslova kandidata i podobnosti teme doktorske disertacije i u kojem sastavu. Uz ime člana komisije navesti akademsko zvanje.

***Primjer preambule:***

*Na osnovu člana 36. Pravila studiranja za treći ciklus studija na Univerzitetu u Sarajevu, a u skladu sa članom 111. Statuta Univerziteta u Sarajevu, Senat je na ... sjednici održanoj ................, donio Odluku br. ............ kojom je imenovana Komisija za ocjenu uslova kandidata .....................(ime i prezime kandidata)i podobnosti teme doktorske disertacije u sastavu:*

1. *Dr. sci. Ime Prezime – redovni profesor za naučnu oblast ....*
2. *Dr. sci. Ime Prezime - vanredni profesor za naučnu oblast ...*
3. *Dr. sci. Ime Prezime – docent za naučnu oblast .....*

*U skladu sa stavom II odluke komisija je imala zadatak da utvrdi da li kandidat.......................... (ime i prezime kandidata) ispunjava uslove za sticanje doktorata nauka i da li je prijavljena tema disertacije podobna za samostalni naučni rad. Nakon uvida u predočenu dokumentaciju, te razmatranja predložene teme doktorske disertacije Komisija podnosi Vijeću Univerziteta u Sarajevu - Medicinskog fakulteta slijedeći*

**IZVJEŠTAJ**

Izvještaj se sastoji iz tri dijela:

1. Podaci o kandidatu
2. Podobnost teme
3. Prijedlog

**1.** **Podaci o kandidatu**

Podaci o kandidatu trebali bi sadržajno biti prikazani na jednoj stranici. Ovaj dio treba da sadrži kratak prikaz biografskih podataka, podaci o školovanju, naučnoj i stručnoj naobrazbi, kratak naučno-istraživački opus.

**2.** **Podobnost teme**

U ovom dijelu Izvještaja komisija detaljno ocjenjuje pojedine dijelove projekta doktorske disertacije sa posebnim osvrtom na slijedeće elemente:

* Ocijeniti naučnu utemeljenost predloženog istraživanja:
	+ da li je problem istraživanja jasno, logički i koncizno postavljen
	+ sa kojim ciljem i svrhom se istraživanje provodi
	+ da li je problem istraživanja dovoljno širok da se može smatrati podobnim za samostalno naučno istraživanje
* da li su cilj/ciljevi istraživanja jasno definisani i jesu li dostižni predloženim metodama istraživanja;
* da li su hipoteze jasne i logički izvedene iz prikazane problematike istraživanja i da li su u skladu sa postavljenim ciljevima; da li se hipoteze mogu jasno testirati;
* da li je uzorak dostatan i dobro odabran;
* ocijeniti primjerenost predloženih metoda istraživanja imajući u vidu tip istraživanja; da li se predloženim metodama istraživanja može doći do očekivanih rezultata;
* ocijeniti da li su dobro izabrane statističke metode obrade i analize dobijenih podataka u odnosu na ciljeve i problematiku istraživanja;
* posebno razmotriti i ocijeniti etičnost istraživanja, te navesti da li je pribavljena saglasnost Etičkog komiteta Medicinskog fakulteta i Etičkog komiteta Kliničkog centra Univerziteta u Sarajevu (ukoliko se istraživanje provodi na KCUS);
* ocijeniti da li je procjena kandidata o naučnom doprinosu istraživanja realna;
* ocijeniti da li je literatura dobro odabrana, da li je referentna i aktuelna;

**3. Prijedlog**

Na kraju izvještaja komisija daje mišljenje i kratkim prijedlogom daje formulaciju da se tema i kandidat prihvate ili odbiju, ili da se tema vrati kandidatu na doradu i korekciju.

Ukoliko se tema i kandidat odbijaju ili se tema vraća na doradu i korekciju potrebno je dati detaljno obrazloženje razloga za odbijanje ili dorade i korekcije.

Komisija predlaže i mentora doktorske disertacije.

 ***Primjer prijedloga:***

*Na osnovu naprijed izloženog Komisija za ocjenu uslova kandidata............... i podobnosti teme doktorske disertacije ocjenjuje da:*

* *kandidat............... ispunjava sve zakonske uslove za sticanje doktorata nauka*
* *da je prijavljena tema pod naslovom „..................“ podobna za samostalni naučni rad*

*Komisija jednoglasno predlaže Vijeću Univerziteta u Sarajevu - Medicinskog fakulteta da prihvati Izvještaj i odobri kandidatu .......................... izradu doktorske disertacije pod naslovom „..........................“*

*Komisija za mentora doktorske disertacije predlaže Prof. dr. ................................*

Izvještaj završava datumom i potpisima članova komisije.

*Primjer:*

*KOMISIJA:*

*Dr. sci. Ime Prezime – redovni profesor - predsjednik*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Dr. sci. Ime Prezime - vanredni profesor – mentor član*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Dr. sci. Ime Prezime – docent - član*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*UKOLIKO ZAMJENSKI ČLAN NIJE UČESTVOVAO U PREZENTACIJI PROJEKTA NE STAVLJATI NJENO/NJEGOVO IME I POTPIS*

*Sarajevo,......................*